Stop samarbejdet Bestyrelsen for det vesthimmerlandske cykelhold Team Concordia holdt mandag aften møde om holdets toprytters samarbejde med en omstridt italiensk læge. Daniel Foder blev ringet op og han gik med til at stoppe samarbejdet med Stefano Ferrari. Så ikke noget problem Rytteren selv så ikke noget problem i samarbejdet. - Jeg har ikke set noget eller hørt noget. Det vigtigste må være hvad jeg står for, og hvis jeg ikke skulle samarbejde med nogen som havde et dårligt ry i cykelsporten, så var der ikke ret mange tilbage, sagde han mandag formiddag til TV2/NORD. Men sådan så det altså ikke ud for bestyrelsen.

Opsummering:
Cykelrytteren Daniel Foder skal stoppe samarbejdet med italiensk dopinglæge. Det har bestyrelsen for Team Concordia mandag besluttet.